galenus.de-locis-affectis-libri-vi 4.9
Ὅτι μὲν γὰρ ἐν τοῖς τοιούτοις λόγοις ἀκουστέον ἐστὶ τὴν βλάβην , εἰ καὶ μὴ παντελῶς ἀπολωλὸς εἴη τὸ κατὰ φύσιν ἔργον ἅπαν τοῦ μορίου , πολλάκις εἴρηταί μοι , χεῖρον δ’ οὐδὲν ἀναμνησθῆναι καὶ νῦν . ὅτι δ’ οὐ ταὐτόν ἐστι φωνὴ καὶ διάλεκτος , ἀλλ’ ἡ μὲν φωνὴ τῶν φωνητικῶν ὀργάνων ἔργον , ἡ διάλεκτος δὲ τῶν διαλεκτικῶν , ὧν τὸ μὲν κυριώτατόν ἐστιν ἡ γλῶττα , συντελεῖ δ’ οὐ σμικρὸν ἥ τε ῥὶς καὶ τὰ χείλη καὶ οἱ ὀδόντες , ἐπισταμένους ὑμᾶς ἀναμιμνήσκω · καθάπερ γε καὶ περὶ τῶν φωνητικῶν ὀργάνων , ὅτι λάρυγξ ἐστὶ καὶ οἱ κινοῦντες αὐτὸν μύες , ὅσα τε τούτοις νεῦρα τὴν ἐξ ἐγκεφάλου παρακομίζει δύναμιν . ἐὰν μὲν οὖν οἱ κλείοντες ἢ οἱ ἀνοίγοντες τὸν λάρυγγα μύες ἀκίνητοι γενηθῶσιν , ἀφωνία παντελὴς καταλήψεται τὸν οὕτω παθόντα · καθάπερ γε κᾂν δυσκίνητοί πως , ἤ τινα παλμώδη κίνησιν ἢ τρομώδη λάβωσι , κατὰ τὸ τοῦ πάθους εἶδος ἡ φωνὴ βλαβήσεται · παραπλησίως δὲ κᾂν σπασμωδῶς ἢ κλονωδῶς κινῶνται · καὶ μέντοι κᾂν ἀῤῥωστήσῃ ποθ’ ἡ δύναμις αὐτῶν , ἤτοι δι’ οἰκεῖόν τι πάθος , ἢ διά τι τῶν κινούντων αὐτοὺς νεύρων , ἀμυδρὰν καὶ μικρὰν ἐργάσεται τὴν φωνήν . ἐὰν δ’ ἄλλός τις τῶν κινούντων τὸν λάρυγγα μυῶν ὁτιοῦν πάθῃ , βλαβήσεται μέν πως ἡ φωνὴ βλάβην μικρὰν , οὔτε δὲ ἄφωνος ὁ οὕτως παθὼν ἔσται παντάπασιν , οὔτε σμικρόφωνος ἱκανῶς . ὥσπερ δ’ οἱ κυριώτατοι μύες τῶν τὸν λάρυγγα κινούντων εἰσὶν οἵ τ’ ἀνοιγνύντες αὐτὸν καὶ οἱ κλείοντες , οὕτω καὶ τῶν φωνητικῶν νεύρων τὰ παλινδρομοῦντα , μορία μὲν ὄντα καὶ αὐτὰ τῆς ἕκτης συζυγίας τῶν ἐξ ἐγκεφάλου πεφυκότων νεύρων , ὥσπερ καὶ τἄλλα τὰ εἰς αὐτὸν ἐμφυόμενα , διαφέροντα δ’ αὐτῶν τοσοῦτον , ὡς μὴ κατὰ τὸν τράχηλον ἀποσχίζεσθαι τῶν ἐκ τῆς ἕκτης συζυγίας , ἀλλ’ ὅταν εἰς τὴν τοῦ θώρακος ἀφικνῆται χώραν . αὐτὴν μὲν οὖν τὴν ἕκτην συζυγίαν ὅλην οὐδεὶς οὕτως ἀφυής ἐστι χειρουργὸς ὡς ἄκων τέμνειν , τὰ παλινδρομοῦντα δ’ ἐνίοτε διασπῶσιν ὑπ’ ἀγνοίας · ἔστι δ’ ὅτε καὶ τέμνεται μετὰ τῆς τραχείας ἀρτηρίας ἢ τὸ ἕτερον αὐτῶν , ἢ ἀμφότερον , κατὰ τὰς μεγάλας τρώσεις αὐτῆς · καὶ ψυχθέντα δ’ ἐν χειρουργίαις ἐμποδίζει τῷ φωνήματι , μέχρις ἂν ἐκθερμανθέντα τὴν φυσικὴν εὐκρασίαν ἀνακτήσηται . βλάπτεσθαι δ’ ἔτι συμβαίνει τὴν φωνὴν εἰς ὀξύτητά τε καὶ μέγεθος οὐκ ἀφανῶς , κᾀπειδὰν οἱ τῆς φάρυγγος μύες ἀδυνατῶσι συντείνειν αὐτήν · καὶ μέντοι καὶ διάβροχος ὑγρότητι πολλῇ γενόμενος ὁ κοινὸς χιτὼν τῆς φάρυγγος καὶ τοῦ λάρυγγος , ἰσχυρῶς βλάπτει τὴν φωνήν . ὅτι δὲ καὶ οἱ κατάῤῥοι κατὰ τὸν αὐτὸν λόγον βραγχώδη τὴν φωνὴν ἐργάζονται , τῶν πᾶσι γινωσκομένων ἐστί · καθάπερ γε καὶ τὸ πολλὰ βοῆσαι , καὶ γὰρ καὶ τοῦτο φλεγμονῇ τι παραπλήσιον ἐργάζεται πάθημα κατά τε τὸν εἰρημένον χιτῶνα καὶ τοὺς μῦς τοῦ λάρυγγος , ( εὔδηλον δ’ ὅτι καὶ τῶν ἔνδον τοῦ λάρυγγος μυῶν φλεγμαινόντων , ἡ κυνάγχη τὸ πάθημα γίνεται , τήν τε φωνὴν ἅμα καὶ τὴν ἀναπνοὴν βλάπτουσα ) καὶ ὅλως ἅπαντες οἱ παρὰ φύσιν ὄγκοι κατά τε τὰς ὁδοὺς τοῦ πνεύματος γενόμενοι καὶ θλίβοντες ἔξωθεν αὐτάς . οὕτω γοῦν καὶ ὁ στόμαχος φλεγμήνας , εἶτα θλίβων τὸν χιτῶνα τῆς τραχείας ἀρτηρίας , ᾧ συνάπτεται τὰ σιγμοειδῆ πέρατα τῶν κατ’ αὐτὴν χόνδρων , εἰς ἀναπνοήν τε καὶ φωνὴν βλάπτει · καὶ ἡ τῶν κατ’ αὐχένα σπονδύλων εἰς τὸ πρόσω μετακίνησις , ὑπὲρ ὧν ἔμπροσθεν εἴρηται . ταῦτα μὲν ἅπαντα τὰ πάθη γίνεται τῇ φωνῇ , τῶν ἰδίων αὐτῆς ὀργάνων οἰκείαν τινὰ βλάβην ἐχόντων , εἴτε κατὰ πρωτοπάθειαν , εἴτε κατὰ συμπάθειαν , οὐδὲν γὰρ διαφέρει πρὸς τὸν ἐνεστῶτα λόγον · ἕτερα δὲ πάσχει , τῷ τῆς οἰκείας ὕλης στερίσκεσθαι · δέδεικται δ’ ἐν τοῖς περὶ φωνῆς οἰκεία τῆς ἐνεργείας ταύτης ὕλη γενικῶς μὲν εἰπεῖν ἡ ἐκπνοὴ , κατ’ εἶδος δὲ καὶ τὴν οἰκείαν διαφορὰν ἡ ἐκφύσησις , ἥτις ἐστιν ἀθρόα τοῦ πνεύματος ἔξω φορὰ κατὰ τὴν μεσοπλευρίων μυῶν ἐνέργειαν γιγνομένη . οὕτω δὲ καὶ αἱ μεγάλαι τοῦ θώρακος τρώσεις , ἢ ὅλως αἱ παραλύσεις θατέρου μέρους αὐτοῦ , πρώτως μὲν ἡμίπνουν , κατὰ συμβεβηκὸς δὲ καὶ ἡμίφωνον ἐργάζεται τὸ ζῶον . ὅσα δ’ ἐν ἀποπληξίαις καὶ κάροις ἐπιληψίαις τε καὶ κατοχαῖς ἡ φωνὴ βλάπτεται , ταῦτα τῷ κοινῷ λόγῳ γίνεται τῶν καθ’ ὁρμὴν ἐνεργειῶν , ἤτοι τῶν πρώτων μερῶν τοῦ νωτιαίου παθόντων , ἢ καὶ σὺν αὐτοῖς τοῦ ἐγκεφάλου . συνημμένων δ’ ἀλλήλαις τῶν πέντε τούτων ἐνεργειῶν , ἐκπνοῆς , ἐκφυσήσεως ἀψόφου , ψοφώδους΄ ἐκφυσήσεως , φωνῆς , διαλέκτου , τῇ πρώτῃ μὲν εἰρημένῃ συμβλάπτονται πᾶσαι , τῇ δ’ ὑστάτῃ τῶν ἄλλων οὐδεμία · τῇ δευτέρᾳ δὲ αἱ μετ’ αὐτὴν τρεῖς , τῇ τρίτῃ δ’ ἔσχατα δύο , τῇ τετάρτῃ δὲ ἡ τελευταία μία μόνη . εἰ μὲν γὰρ οὐδ’ ὅλως ἐκπνεῖ τὸ ζῶον , ἤτοι κατ’ ἄμφω τὰ μέρη τοῦ θώρακος , ἢ κατὰ θάτερον μόνον · εἰ μὲν κατ’ ἄμφω , πνιγήσεται διὰ ταχέων · εἰ δὲ κατὰ ﻿ θάτερον , ἡμίπνουν καὶ ἡμίφωνον ἔσται μετὰ τοῦ καὶ τῶν ἐφεξῆς ἐνεργειῶν αὐτῆς δυοῖν ἀπολωλέναι τὸ ἥμισυ μέρος , ὧν τὴν μὲν ἑτέραν ἄψοφον ἐκφύσησιν ὀνομάζειν εἴωθα , τὴν δὲ ἑτέραν ψοφώδη . εἰ δ’ ἡ μὲν ἐκπνοὴ σώζοιτο , διαφθαρείη δὲ ἡ ἐκφύσησις , αἱ λοιπαὶ τρεῖς ἐνέργειαι διαφθείρονται , ψοφώδης ἐκφύσησις καὶ φωνὴ καὶ διάλεκτος · ἀπολομένης δὲ τῆς ψοφώδους ἐκφυσήσεως , καὶ φωνὴ καὶ διάλεκτος συναπόλλυται · καθάπερ γε καὶ φωνῆς ἀπολομένης ἡ διάλεκτος . ἐπισταμένοις οὖν ἡμῖν τοὺς τῶν εἰρημένων ἐνεργειῶν δημιουργοὺς μῦς ὑπάρξει συλλογίζεσθαι , τίνες μὲν ἔπαθον ἐξ αὐτῶν ἴδιόν τι πάθημα , τίνων δὲ τοὔργον ἐβλάβη κατὰ συμβεβηκός . εἰ δέ τι τῶν ἐν ταῖς ἀνατομαῖς ὀφθέντων ἐπελάθεσθε , τά τε περὶ τῶν τῆς ἀναπνοῆς αἰτίων ὑπομνήματα καὶ τὰ περὶ φωνῆς ὑμᾶς ἀναμνήσει · λέλεκται δὲ περὶ αὐτῶν κᾀν τῷ δευτέρῳ περὶ τῆς ἐπὶ τῶν ζώντων ἀνατομῆς . ἐκπνοὴν μὲν γὰρ ἅπαντες οἱ συστέλλοντες τὸν θώρακα μύες · ἐκφύσησιν δὲ , οὖσαν ἐκπνοὴν σφοδρὰν , οἱ μεσοπλεύριοι μάλιστα · τὴν ψοφώδη δὲ οἱ τῆς φάρυγγος · αὐτὴν δὲ τὴν φωνὴν οἱ τοῦ λάρυγγος ἐργάζονται μύες · ἡ δὲ γλῶττα , διαρθροῦσα τὴν φωνὴν , εἰς τὸ διαλέγεσθαι χρήσιμος ὑπάρχει , συντελούντων δ’ εἰς τοῦτο καὶ τῶν ὀδόντων καὶ τῶν χειλῶν , ἔτι τε τῶν κατὰ τὴν ῥῖνα συντρήσεων , οὐρανίσκου τε καὶ γαργαρεῶνος , ἐπὶ τούτοις τε τοῦ συμμέτρου δεσμοῦ τῆς γλώττης αὐτῆς . οἱ μὲν οὖν τραυλοὶ , καὶ ψελλοὶ , καί τι τοιοῦτον κατὰ τὸ διαλέγεσθαι σφαλλόμενοι , τῶν διαλεκτικῶν ὀργάνων ἔχουσί τι βεβλαμμένον , ἢ κατὰ τὴν φυσικὴν διάπλασιν , ἢ μετὰ ταῦθ’ ὕστερον · ὥσπερ οἱ τὸν τῆς ῥινὸς πόρον ὑπὸ πολύποδος , ἢ καὶ ἄλλως φραχθέντες , ἤ τινα τῶν προσθίων ὀδόντων ἀπολέσαντες , ἢ χεῖλος κολοβωθέντες · οἱ δ’ ἰσχνόφωνοι καλούμενοι ὅπως γίνονται , καὶ τἄλλα ὅσα φωνῆς ἐστι εἴδη τε καὶ πάθη , βραγχώδους τε καὶ κλαγγώδους , καὶ λεπτῆς , καὶ τραχείας , καὶ μελαίνης , ἐν τοῖς περὶ φωνῆς ὑπομνήμασιν αὐτάρκως εἴρηται .
Lemmas: ὅτι μέν γάρ ἐν ὁ τοιοῦτος λόγος ἀκούω εἰμί ὁ βλάβη , εἰ καί μή παντελής ἀπόλλυμι εἰμί ὁ κατά φύσις ἔργον ἅπας ὁ μόριον , πολλάκις λέγω ἐγώ , κακός δέ οὐδείς ἀναμιμνῄσκω καί νῦν . ὅτι δέ οὐ αὐτός εἰμί φωνή καί διάλεκτος , ἀλλά ὁ μέν φωνή ὁ φωνητικός ὄργανον ἔργον , ὁ διάλεκτος δέ ὁ διαλεκτικός , ὅς ὁ μέν κύριος εἰμί ὁ γλῶσσα , συντελέω δέ οὐ μικρός ὁ τε ῥίς καί ὁ χεῖλος καί ὁ ὀδούς , ἐπίσταμαι σύ ἀναμιμνῄσκω · καθά γε καί περί ὁ φωνητικός ὄργανον , ὅτι λάρυγξ εἰμί καί ὁ κινέω αὐτός μῦς , ὅσος τε οὗτος νεῦρον ὁ ἐκ ἐγκέφαλος παρακομίζω δύναμις . ἐάν μέν οὖν ὁ κλείω ἤ ὁ ἀνοίγνυμι ὁ λάρυγξ μῦς ἀκίνητος γίγνομαι , ἀφωνία παντελής καταλαμβάνω ὁ οὕτως πάσχω · καθά γε ἔͅν δυσκίνητος πως , ἤ τις παλμώδης κίνησις ἤ τρομώδης λαμβάνω , κατά ὁ ὁ πάθος εἶδος ὁ φωνή βλάπτω · παραπλήσιος δέ ἔͅν σπασμώδης ἤ κλονώδης κινέω · καί μέντοι ἔͅν ἀρρωστέω ποτέ ὁ δύναμις αὐτός , ἤτοι διά οἰκεῖος τις πάθος , ἤ διά τις ὁ κινέω αὐτός νεῦρον , ἀμυδρός καί μικρός ἐργάζομαι ὁ φωνή . ἐάν δέ ἄλλος τις ὁ κινέω ὁ λάρυγξ μῦς ὁστισοῦν πάσχω , βλάπτω μέν πως ὁ φωνή βλάβη μικρός , οὔτε δέ ἄφωνος ὁ οὕτως πάσχω εἰμί παντάπασι , οὔτε μικρόφωνος ἱκανός . ὥσπερ δέ ὁ κύριος μῦς ὁ ὁ λάρυγξ κινέω εἰμί ὁ τε ἀνοίγνυμι αὐτός καί ὁ κλείω , οὕτως καί ὁ φωνητικός νεῦρον ὁ παλινδρομέω , μόριος μέν εἰμί καί αὐτός ὁ ἕκτος συζυγία ὁ ἐκ ἐγκέφαλος φύζω νεῦρον , ὥσπερ καί ἄλλος ὁ εἰς αὐτός ἐμφύω , διαφέρω δέ αὐτός τοσοῦτος , ὡς μή κατά ὁ τράχηλος ἀποσχίζω ὁ ἐκ ὁ ἕκτος συζυγία , ἀλλά ὅταν εἰς ὁ ὁ θώραξ ἀφικνέομαι χώρα . αὐτός μέν οὖν ὁ ἕκτος συζυγία ὅλος οὐδείς οὕτως ἀφυής εἰμί χειρουργός ὡς ἄκων τέμνω , ὁ παλινδρομέω δέ ἐνίοτε διασπάω ὑπό ἄγνοια · εἰμί δέ ὅτε καί τέμνω μετά ὁ τραχύς ἀρτηρία ἤ ὁ ἕτερος αὐτός , ἤ ἀμφότερος , κατά ὁ μέγας τρῶσις αὐτός · καί ψύχω δέ ἐν χειρουργία ἐμποδίζω ὁ φώνημα , μέχρι ἄν ἐκθερμαίνω ὁ φυσικός εὐκρασία ἀνακτάομαι . βλάπτω δέ ἔτι συμβαίνω ὁ φωνή εἰς ὀξύτης τε καί μέγεθος οὐ ἀφανής , ἐͅπειδάν ὁ ὁ φάρυγξ μῦς ἀδυνατέω συντείνω αὐτός · καί μέντοι καί διάβροχος ὑγρότης πολύς γίγνομαι ὁ κοινός χιτών ὁ φάρυγξ καί ὁ λάρυγξ , ἰσχυρός βλάπτω ὁ φωνή . ὅτι δέ καί ὁ κατάρρος κατά ὁ αὐτός λόγος βραγχώδης ὁ φωνή ἐργάζομαι , ὁ πᾶς γιγνώσκω εἰμί · καθά γε καί ὁ πολύς βοάω , καί γάρ καί οὗτος φλεγμονή τις παραπλήσιος ἐργάζομαι πάθημα κατά τε ὁ λέγω χιτών καί ὁ μῦς ὁ λάρυγξ , ( εὔδηλος δέ ὅτι καί ὁ ἔνδον ὁ λάρυγξ μῦς φλεγμαίνω , ὁ κυνάγχη ὁ πάθημα γίγνομαι , ὁ τε φωνή ἅμα καί ὁ ἀναπνοή βλάπτω ) καί ὅλος ἅπας ὁ παρά φύσις ὄγκος κατά τε ὁ ὁδός ὁ πνεῦμα γίγνομαι καί θλίβω ἔξωθεν αὐτός . οὕτως γοῦν καί ὁ στόμαχος φλεγμαίνω , εἶτα θλίβω ὁ χιτών ὁ τραχύς ἀρτηρία , ὅς συνάπτω ὁ σιγμοειδής πέρας ὁ κατά αὐτός χόνδρος , εἰς ἀναπνοή τε καί φωνή βλάπτω · καί ὁ ὁ κατά αὐχήν σφόνδυλος εἰς ὁ πρόσω μετακίνησις , ὑπέρ ὅς ἔμπροσθεν λέγω . οὗτος μέν ἅπας ὁ πάθος γίγνομαι ὁ φωνή , ὁ ἴδιος αὐτός ὄργανον οἰκεῖος τις βλάβη ἔχω , εἴτε κατά πρωτοπάθεια , εἴτε κατά συμπάθεια , οὐδείς γάρ διαφέρω πρός ὁ ἐνίστημι λόγος · ἕτερος δέ πάσχω , ὁ ὁ οἰκεῖος ὕλη στερίσκω · δείκνυμι δέ ἐν ὁ περί φωνή οἰκεῖος ὁ ἐνέργεια οὗτος ὕλη γενικός μέν λέγω ὁ ἐκπνοή , κατά εἶδος δέ καί ὁ οἰκεῖος διαφορά ὁ ἐκφύσησις , ὅστις εἰμί ἀθρόος ὁ πνεῦμα ἔξω φορά κατά ὁ μεσοπλεύριος μῦς ἐνέργεια γίγνομαι . οὕτως δέ καί ὁ μέγας ὁ θώραξ τρῶσις , ἤ ὅλος ὁ παράλυσις ἕτερος μέρος αὐτός , πρῶτος μέν ἡμίπνους , κατά συμβαίνω δέ καί ἡμίφωνος ἐργάζομαι ὁ ζῷον . ὅσος δέ ἐν ἀποπληξία καί κάρον ἐπιληψία τε καί κατοχή ὁ φωνή βλάπτω , οὗτος ὁ κοινός λόγος γίγνομαι ὁ κατά ὁρμή ἐνέργεια , ἤτοι ὁ πρῶτος μέρος ὁ νωτιαῖος πάσχω , ἤ καί σύν αὐτός ὁ ἐγκέφαλος . συνάπτω δέ ἀλλήλων ὁ πέντε οὗτος ἐνέργεια , ἐκπνοή , ἐκφύσησις ἄψοφος , ψοφώδους΄ ἐκφύσησις , φωνή , διάλεκτος , ὁ πρῶτος μέν λέγω συμβλάπτω πᾶς , ὁ δέ ὕστατος ὁ ἄλλος οὐδείς · ὁ δεύτερος δέ ὁ μετά αὐτός τρεῖς , ὁ τρίτος δέ ἔσχατος δύο , ὁ τέταρτος δέ ὁ τελευταῖος εἷς μόνος . εἰ μέν γάρ οὐδέ ὅλος ἐκπνέω ὁ ζῷον , ἤτοι κατά ἄμφω ὁ μέρος ὁ θώραξ , ἤ κατά ἕτερος μόνος · εἰ μέν κατά ἄμφω , πνίγω διά ταχύς · εἰ δέ κατά ﻿ ἕτερος , ἡμίπνους καί ἡμίφωνος εἰμί μετά ὁ καί ὁ ἐφεξῆς ἐνέργεια αὐτός δύο ἀπόλλυμι ὁ ἥμισυς μέρος , ὅς ὁ μέν ἕτερος ἄψοφος ἐκφύσησις ὀνομάζω εἴωθα , ὁ δέ ἕτερος ψοφώδης . εἰ δέ ὁ μέν ἐκπνοή σῴζω , διαφθείρω δέ ὁ ἐκφύσησις , ὁ λοιπός τρεῖς ἐνέργεια διαφθείρω , ψοφώδης ἐκφύσησις καί φωνή καί διάλεκτος · ἀπόλλυμι δέ ὁ ψοφώδης ἐκφύσησις , καί φωνή καί διάλεκτος συναπόλλυμι · καθά γε καί φωνή ἀπόλλυμι ὁ διάλεκτος . ἐφίστημι οὖν ἐγώ ὁ ὁ λέγω ἐνέργεια δημιουργός μῦς ὑπάρχω συλλογίζομαι , τίς μέν πάσχω ἐκ αὐτός ἴδιος τις πάθημα , τίς δέ ἔργον βλάπτω κατά συμβαίνω . εἰ δέ τις ὁ ἐν ὁ ἀνατομή ὁράω ἐπιλανθάνομαι , ὁ τε περί ὁ ὁ ἀναπνοή αἴτιος ὑπόμνημα καί ὁ περί φωνή σύ ἀναμιμνῄσκω · λέγω δέ περί αὐτός εἰͅν ὁ δεύτερος περί ὁ ἐπί ὁ ζάω ἀνατομή . ἐκπνοή μέν γάρ ἅπας ὁ συστέλλω ὁ θώραξ μῦς · ἐκφύσησις δέ , εἰμί ἐκπνοή σφοδρός , ὁ μεσοπλεύριος μάλα · ὁ ψοφώδης δέ ἕ ὁ φάρυγξ · αὐτός δέ ὁ φωνή ὁ ὁ λάρυγξ ἐργάζομαι μῦς · ὁ δέ γλῶσσα , διαρθρέω ὁ φωνή , εἰς ὁ διαλέγω χρήσιμος ὑπάρχω , συντελέω δέ εἰς οὗτος καί ὁ ὀδούς καί ὁ χεῖλος , ἔτι τε ὁ κατά ὁ ῥίς σύντρησις , οὐρανίσκος τε καί γαργαρεών , ἐπί οὗτος τε ὁ σύμμετρος δεσμός ὁ γλῶσσα αὐτός . ὁ μέν οὖν τραυλός , καί ψελλός , καί τις τοιοῦτος κατά ὁ διαλέγω σφάλλω , ὁ διαλεκτικός ὄργανον ἔχω τις βλάπτω , ἤ κατά ὁ φυσικός διάπλασις , ἤ μετά οὗτος ὕστερον · ὥσπερ ὁ ὁ ὁ ῥίς πόρος ὑπό πολύπους , ἤ καί ἄλλος φράσσω , ἤ τις ὁ πρόσθιος ὀδούς ἀπόλλυμι , ἤ χεῖλος κολοβόω · ὁ δέ ἰσχνόφωνος καλέω ὅπως γίγνομαι , καί ἄλλος ὅσος φωνή εἰμί εἶδος τε καί πάθος , βραγχώδης τε καί κλαγγώδης , καί λεπτός , καί τραχύς , καί μέλας , ἐν ὁ περί φωνή ὑπόμνημα αὔταρκος λέγω .